Държавен вестник, бр. 9, 2011 г., стр. 35

БРОЙ  9	
Д Ъ Р Ж А В Е Н  В Е С Т Н И К 	
СТР.  35  
Вписване на граждани от други държави 
членки
Чл. 63. (1) Гражданин на друга държа­
ва – членка на Европейския съюз, който от­
говаря на условията по чл. 3, ал. 5 и желае да 
бъде вписан в избирателен списък, представя 
декларация по образец в общинската админис­
трация по адреса на пребиваване на територията 
на съответното населено място не по-късно от 
40 дни преди изборния ден, в която декларира:
1. гражданство;
2. адрес на пребиваване през последните 12 
месеца преди изборния ден на територията на 
съответната община или кметство;
3. номера на удостоверението за пребиваване 
и датата на регистрация, посочена в него;
4. данните от личната карта или паспорта 
и личен номер.
(2) Гражданин на друга държава – членка 
на Европейския съюз, който веднъж е подал 
декларация по ал. 1 и е бил включен в изби­
рателния списък част II, при следващи избори 
за общински съветници и кметове се вписва 
автоматично в част II на избирателния списък, 
без да подава нова декларация. Нова декларация 
по ал. 1 се подава само при промяна на някое 
от декларираните обстоятелства.
(3) Декларациите по ал. 1 се съхраняват за 
следващите избори за общински съветници и 
кметове от съответната общинска админис­
трация.
Заличаване
Чл. 64. От избирателните списъци се залича­
ват имената на гражданите, които имат настоящ 
адрес (адрес на пребиваване) през последните 
12 месеца преди датата на произвеждане на 
изборите извън Република България.
Вписване в списък при втори тур
Чл. 65. При произвеждане на втори тур на 
изборите за кметове в избирателните списъци 
се вписват и имената на гражданите, които в 
периода между двата тура са придобили изби­
рателно право.
Г л а в а  ч е т в ъ р т а
ИЗБОРНИ РАЙОНИ 
Раздел І
Общи положения
Видове изборни райони
Чл. 66. (1) За произвеждане на изборите 
територията на страната се разделя на изборни 
райони.
(2) Изборният район е съвкупността от 
избирателните секции на дадена територия и 
може да бъде едномандатен или многомандатен.
(3) Изборният район е едномандатен, когато 
в него се избира един кандидат или една кан­
дидатска двойка от една и съща кандидатска 
листа.
(4) Изборният район е многомандатен, когато 
в него се избират двама или повече кандидати.
Раздел ІІ
Изборни райони при избори за народни пред­
ставители
Определяне на изборните райони и броя на 
мандатите
Чл. 67. (1) За произвеждане на избори за 
народни представители територията на стра­
ната се разделя на 31 многомандатни изборни 
района, в това число три в област София-град 
и два в област Пловдив. Останалите изборни 
райони съвпадат с границите на областите.
(2) Наименованията, границите и номера­
цията на изборните райони се определят от 
президента на републиката не по-късно от 71 
дни преди изборния ден.
(3) Централната избирателна комисия опре­
деля броя на мандатите за всеки многомандатен 
изборен район въз основа на единна норма на 
представителство за цялата страна в зависимост 
от броя на населението по актуализирани прог­
нозни данни, предоставени от Националния 
статистически институт на база резултатите 
от последното преброяване на населението, не 
по-късно от 70 дни преди изборния ден, като 
използва метода на най-големия остатък. Броят 
на мандатите в многомандатен изборен район 
не може да бъде по-малък от 4.
Раздел ІІІ
Изборен район и райони при избори за прези­
дент и вицепрезидент на републиката
Определяне на районите
Чл. 68. (1) За произвеждане на избори за 
президент и вицепрезидент на републиката те­
риторията на страната, включително секциите 
извън страната, представлява един едномандатен 
изборен район.
(2) За организационно-техническата подго­
товка на изборите територията на страната се 
разделя на 31 района, които съвпадат с избор­
ните райони по чл. 67, ал. 1 при последните 
парламентарни избори.
Раздел ІV
Изборен район и райони при избори за чле­
нове на Европейския парламент от Република 
България
Определяне на районите
Чл. 69. (1) За произвеждане на избори за 
членове на Европейския парламент от Републи­
ка България територията на страната, включи­
телно секциите извън страната, представлява 
един многомандатен изборен район.
(2) За организационно-техническата подго­
товка на изборите територията на страната се 
разделя на 31 района, които съвпадат с избор­
ните райони по чл. 67, ал. 1 при последните 
парламентарни избори.